Tökkiikö lento? Turhauttavatko ennakkoluulot? Iltapäivä auttaa! - Sisuradio | Sveriges Radio
Huolestuneita lentomatkustajia Arlandan lentoasemalla. Foto: Sören Andersson/TT
Tökkiikö lento? Turhauttavatko ennakkoluulot? Iltapäivä auttaa!
Julkaistu tisdag 30 augusti 2016 kl 12.30
Juho Eloranta on Suomen maajohtaja ruotsalaisessa start up -yrityksessä, joka selvittää epäonnisten lentomatkustajien korvaussirkusta. Eli kuka maksaa, jos lento on myöhässä tai ylibuukattu, ja matkakohteeseen tulo viivästyy tai jopa estyy? Juho Eloranta kertoo meille kaikki koukerot.
Suomen kirjeenvaihtajamme Katri Nisula puolestaan kertoo Suomen kansaa ja mediaa viimepäivinä kuohuttaneesta tositarinasta eli Särkänniemen delfiinien siirrosta ulkomaille.
Studioon vieraaksi saapuu teatterimaailman ensikertalainen ja toimittajamaailman veteraani Fredrik Virtanen, joka niittää mainetta kirjoittamallaan Vapenvila-teatteriesityksellä. Virtanen on tuttu myös Sisuradion tuottamista maanantain Karlavagnen-ohjelmista yhdessä Sisuradion Marjaana Kytön kanssa.
Sakari Muurinen kirjoittaa Satakunnan kansassa otsikolla "Älkää homotelko ruotsalaisia". Mikä saa Muurisen kritisoimaan suomalaista kansanperinnettä? Kysymme sitä häneltä.
Meillä on myös puhelinhaastattelussa tamperelainen urheilutoimenjohtaja Elisa Hakanen. Hän on mukana viikonlopun Suomi-Ruotsi -yleisurheilumaaottelun eli Finnkampenin järjestelyissä Tampereella. Saadanko maaotteluyleisö sekoamaan isäntäkaupunkiin sen salaista asetta eli mustaa makkaraa käyttämällä?
Sakari Muurinen tarttuu kirjoituksellaan suomalaisten ja ruotsalaisten tapaan nimitellä naapurikansaa. Tänään Iltapäivässä kysymmekin: Millaisia kokemuksia sinulla on ennakkoluuloista suomalaisten ja ruotsalaisten välillä?
Kerro meille kokemuksesi omista ja toisten ennakkoluuloista soittamalla puhelinvastaajaan numeroon 08 784 24 00 tai meilaamalla meille osoitteeseen iltapaiva@sverigesradio.se
Ja jos sometuttaa niin someta ihmeessä käyttämällä tunnistetta #SRIltapäivä